b'\n_START_ARTICLE_\nOb\xc4\x8dina Sveta Trojica v Slovenskih goricah\n_START_SECTION_\nNaselja v ob\xc4\x8dini\n_START_PARAGRAPH_\nGo\xc4\x8dova, Osek, Spodnja Senarska, Spodnje Verjane, Sveta Trojica v Slovenskih goricah, Zgornja Senarska, Zgornje Verjane, Zgornji Por\xc4\x8di\xc4\x8d\n_START_SECTION_\nOris ob\xc4\x8dine\n_START_PARAGRAPH_\nSveta Trojica je razpotegnjeno, gru\xc4\x8dasto, sredi\xc5\xa1\xc4\x8dno naselje obdano z gozdovi. Nekateri se v Sveti Trojici po\xc4\x8dutijo kot na de\xc5\xbeeli._NEWLINE_Ob\xc4\x8dina se v zadnjih letih zelo razvija, dograjena in obnovljena je bila osnovno \xc5\xa1olo, dograjena ter tudi obnovljena je bila trgovino, zgrajeno je bilo novo \xc5\xa1olsko igri\xc5\xa1\xc4\x8de. V prihodnosti pa na\xc4\x8drtujejo tudi izgradnjo hotela, kar bi mo\xc4\x8dno vplivalo na turizem in izgradnjo \xc4\x8distilne naprave. V na\xc4\x8drtu pa ima ob\xc4\x8dina tudi izgraditev stanovanjskega naselja oziroma t. i. atrijskega naselja. Povpre\xc4\x8dna letna temperatura zraka je 10 \xc2\xb0C. Najni\xc5\xbeja mese\xc4\x8dna povpre\xc4\x8dna temperatura je v januarju -2,5 \xc2\xb0C, najvi\xc5\xa1ja pa v juliju 21 \xc2\xb0C. Zime so precej mrzle, pomladi zgodnje, poletja vro\xc4\x8da, jeseni pa tople. Povpre\xc4\x8dje letnih padavin je 1090\xc2\xa0mm; najve\xc4\x8d jih je v maju, juniju in juliju. Jesenski meseci so razmeroma suhi. Troji\xc5\xa1ko podnebje odlikujejo son\xc4\x8dni dnevi; na leto jih je v povpre\xc4\x8dju kar 260. Megle v Sv. Trojici  ni veliko; ob nara\xc5\xa1\xc4\x8danju vla\xc5\xbenosti in obla\xc4\x8dnosti se pojavlja oktobra novembra in decembra na obmo\xc4\x8dju jezera.\n_START_SECTION_\nGospodarska razvitost ob\xc4\x8dine in infrastruktura\n_START_PARAGRAPH_\nKraj je glede na svojo velikost, dobro razvit. Ve\xc4\x8dina prebivalstva se ukvarja s kmetijstvom ali pa je zaposlena v bli\xc5\xbenjih tovarnah v  Lenartu ali v Mariboru. Kmetje se ukvarjajo predvsem z \xc5\xbeivinorejo in poljedelstvom. V doma\xc4\x8dem kraju imajo 3 trgovine, 7 manj\xc5\xa1ih gostiln ali barov, 3 gasilske dome, osnovno \xc5\xa1olo, vrtec, po\xc5\xa1to, 3 frizerske salone, mesnico, kulturni dom, dom ostarelih, velikansko cerkev in jezero. Imamo tudi veliko samostojnih podjetnikov, ki se predvsem ukvarjajo s prevozni\xc5\xa1tvom, gradnjo in storitvami. Skozi ob\xc4\x8dino poteka tudi avtocesta, ki je pomembna za celotno Slovenijo. V Sv. Trojici v Slov. goricah je nezaposlenih okrog 50 mo\xc5\xa1kih in 20 \xc5\xbeensk. Za infrastrukturo je v Sv. Trojici dobro poskrbljeno, ve\xc4\x8dina cest je alsfaltiranih in urejenih. Glavna cesta, ki vodi skozi ob\xc4\x8dino je urejena tudi s plo\xc4\x8dnikom. Na vodovodno omre\xc5\xbeje je priklju\xc4\x8dena ve\xc4\x8dina oziroma skoraj vsa gospodinjstva. V kraju je tudi opti\xc4\x8dno omre\xc5\xbeje, kanalizacija in \xc4\x8distilna naprava. Kljub vsemu temu je pa \xc5\xa1e ta kraj zmeraj prava pa\xc5\xa1a za o\xc4\x8di, je de\xc5\xbeela obdana z gozdom in sve\xc5\xbeim zrakom.'